open-index/open-wikipedia-markdown huggingface dataset:
Fire (BTS-ի երգ)

***Fire*** (, , ռոմ։ bultaoreune), հարավկորեական BTS բոյ բենդի կողմից ձայնագրված երգ, որը իրենց առաջին «The Most Beautiful Moment in Life: Young Forever» հավաքածուից է։ Կորեերեն բնօրինակ տարբերակը թողարկվել է Big Hit Entertainment-ի կողմից 2016 թվականի մայիսի 2-ին Հարավային Կորեայում, իսկ ճապոնական տարբերակը թողարկվել է 2016 թվականի սեպտեմբերի 7-ին` Youth ամբողջական ալբոմում Universal Music Japan-ի և Def Jam Recordings-ի տակ։

## Կոմպոզիցիա
Երգը գրել են Pdogg-ը, Բան Շի Հյոկը, RM-ը, Շուգան, J-Hope-ը և Devine Channel-ը, իսկ երգի հիմնական պրոդյուսերն էր Pdogg-ը։

## Առաջընթաց
BTS-ը երաժշտական շոուներում առաջադրվել է մեկ շաբաթվա ընթացքում` ելույթ ունենալով Mnet-ում, KBS-ում, MBC-ում և SBS-ում, ինչպես նախատեսված էր, որպեսզի հաշվի առնվի առանձին իրադարձությունները, ելույթները և օտարերկրյա գրաֆիկները, սկսած մայիսի 12-ի *M! Countdown-*ից։ Երգը գովազդվել է Gayo Daejeon-ի կողմից 2018 թվականի դեկտեմբերին։

## Երաժշտական տեսահոլովակ
«Fire» երգի տեսահոլովակը թողարկվել է մայիսի 2-ին։ Fuse-ը հայտարարեց, որ իրեն զգում էր ինչպես դոպինգի արդիականացված տարբերակ և «տղաները վերցնում են մինչ օրս իրենց ամենաինտենսիվ խորեոգրաֆիան»։ Մայիսի 9-ին BTS-ը թողարկեց տեսահոլովակի պարային տարբերակը` երաժշտական ծրագրերում իրենց առաջխաղացման ակնկալիքով։ Պարի ռեժիսորը Keone Madrid-ն էր։

## Կոմերցիոն հաջողություն
BTS-ը սինգլով գլխավորեց Billboard World *Digital Songs-ը*։ «Save Me» տեսահոլովակը K-Pop դիտումների քանակով Ամերիկայում զբաղեցնում է առաջին հորիզոնականը. 2016 թվականի մայիսին *[[Billboard]]-*ը ցույց տվեց ցուցակը։

## Չարթեր
### Weekly charts

## Վաճառք

## Անվանակարգեր

## Կրեդիտներ և անձնակազմ
Կորեայի կրեդիտները հարմարեցված են «*[[The Most Beautiful Moment in Life: Young Forever|The Most Beautiful Moment In Life: Young Forever]]*» ձայնասկավառակի ներքևի գրառումներից։

* Pdogg- արտադրանք, ստեղնաշար, սինթեզատոր, երգչախումբ, վոկալ և ռեփ գործիքավորում, ձայնագրման ինժեներ @ Dogg Bounce
* «hitman» bang- պրոդյուսեր
* RM- պրոդյուսեր
* Շուգա- պրոդյուսեր
* Devine Channel- Պրոդյուսեր
* Ջոնգուկ- երգչախումբ
* Ջիմին- երգչախումբ
* James F. Reynolds- խառնուրդի ինժեներ

## Տես նաև
* 1theK «Fire» Music Video
* ibighit «Fire Dance Version» Music Video

## Ծանոթագրություններ
Ֆերդինանդ Յուլիուս Քոն

**Ֆերդինանդ Յուլիուս Քոն** (. ), գերմանացի բուսաբան և մանրէաբան։

«Լեոպոլդինա» գերմանական բնագետ ակադեմիայի անդամ (1849), Լոնդոնի թագավորական ընկերության արտասահմանյան անդամ (1897), Փարիզի Գիտությունների ակադեմիայի թղթակից անդամ (1895)։

## Կենսագրություն
Ծնվել է հրեա գաղթականների ընտանիքում։

Կրթություն է ստացել Բրեսլավլի համալսարանում։ 1850 թվականից եղել է բուսաբանության դոցենտ, իսկ 1859 թվականից՝ նույն համալսարանի պրոֆեսոր, որտեղ 1866 թվականին հիմնադրել է բույսերի ֆիզիոլոգիայի ինստիտուտը։

Մահացել է 1898 թվականի հունիսի 25-ին և թաղվել Բրեսլավլի հին հրեական գերեզմանատանը։

## Գիտական գործունեություն
Քոնի հիմնական աշխատանքները նվիրված են ամենապարզ մանրադիտակային բույսերին, ջրիմուռներին և սնկերին։ Քոնի գիտական աշխատություններում դիտարկվում են դրանց ձևաբանության, զարգացման պատմության և համակարգվածության հարցերը։ Քոն առաջին անգամ բակտերիաները դասել է բույսերի շարքին։ Ռոբերտ Կոխի հետ մասնակցել է սիբիրախտի հետազոտությանը։

1870 թվականից Քոն հրատարակել է «Beiträge zur Biologie der Pflanzen» ամսագիրը, որտեղ տպագրել է իր որոշ աշխատանքներ, օրինակ՝ Վոլվոքսի օրգանիզմների մասին։

1872-1875 թվականներին Քոնը բակտերիաների վերաբերյալ իր հետազոտությունը հրապարակել է «*Neue Untersuchungen über Bacterien*» աշխատությունում, որում  ուսումնասիրել է այդ օրգանիզմների սիստեմատիկ և կենսաբանական առանձնահատկությունները՝ փորձելով պարզել նրանց դերը խմորման, քայքայման և համաճարակային հիվանդությունների զարգացման մեջ։

## Աշխատանքներ
* *Zur Naturgeschichte des Protococcus Pluvialis* Բոն, 1851
* *Die Menschheit und die Pflanzenwelt* Բրեսլավլ, 1851
* *Entwickelungs-geschichte des Pilobolus Crystallinus («Nova acta», 1851)
* *Der Haushalt der Pflanzen* Լայպցիգ, 1854
* *Untersuchungen über die Entwicklungsgeschichte der Mikroskopischen Algen und Pilze* Բոն, 1854
* *Empusa muscae* Բոն, 1855
* *Entwickelung der Sphaeroplea annulina* Բեռլին, 1855
* *Beiträge zur Biologie der Pflanzen* Բրեսլավլ, 1870
* *Neue Untersuchungen über Bakterien* Բոն, 1872-75
* *Die Pflanze'' Լայպցիգ, 1882

## Ծանոթագրություններ

Կատեգորիա:Ֆրանսիայի գիտությունների ակադեմիայի անդամներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Գերմանացի բուսաբաններ
Կատեգորիա:Գերմանացի կենսաբաններ
Կատեգորիա:Գերմանիայի հրեաներ
Կատեգորիա:Հումբոլդտի համալսարանի շրջանավարտներ
Կատեգորիա:Ֆրանսիայի Գիտությունների ակադեմիայի թղթակից անդամներ
Կատեգորիա:Լեոպոլդինայի անդամներ
Կատեգորիա:Լոնդոնի թագավորական ընկերության անդամներ
Կատեգորիա:Հրեա գիտնականներ
Կատեգորիա:Գերմանացի բժիշկներ
Ռոբերտ Թեպման Մորիս

**Ռոբերտ Թեպման Մորիսը** (, ), Մասաչուսեթսի տեխնոլոգիական ինստիտուտի, դոցենտ։ Առավել հայտնի է որպես համակարգչային ցանցի որդի ստեղծող։ Նրա ստեղծած որդը 1988 թվականի նոյեմբերի 2-ին ԱՄՆ-ում խափանել է 6200 համակարգիչների աշխատանքը։ Մորիսի ստեղծած համակարգչային որդը կարողանում է կարդալ օգտատիրոջ անունը։ Փորձելով գտնել նրանց հաշիվների գաղտնաբառերը, նա օգտագործել է օգտատիրոջ անունը, կամ անունը հակառակ ուղղությամբ, ինչպես նաև 400 առավել տարածված բառերի ցուցակը։ Հարձակումը հանգեցրել է ARPANET ցանցի զանգվածային վարակման։ Դրանից հետո նախագծողների կողմից մշակվել է `/etc/shadow` համակարգը, ինչպես նաև յուրաքանչյուր սխալ գաղտնաբառից հետո միջանկյալ դադարների սխեման։

1989 թվականի հուլիսի 26-ին Մորիսը դարձել է «Համակարգչային մեքենայությունների և չարաշահումների մասին օրենքի» համաձայն առաջին մեղադրյալը։ 1990 թվականին նա դատապարտվել է երեք տարվա պայամանական ազատազրկման, որից 400 ժամը՝ հասարակական աշխատանքների կատարման, և տուգանվել է 10 050 դոլարով։ Դատապարտյալը կարող էր ազատվել պատժից լավ վարքի պայամանով, բայց դա կիրառվել է անչափահաս իրավախախտների և առաջին անգամ հանցագործություն կատարած անձանց նկատմամբ։ Մորիսը վերաքննիչ բողոք է ներկայացրել, սակայն պարտվել է։

## Կենսագրություն
1983 թվականին Ռոբերտ Մորիսը ավարտել է Նյուջերսի նահանգի Մորիսթաուն քաղաքում գտնվող Դելբարտոնի կաթոլիկ դպրոցը։ 1987 թվականին ավարտել է Հարվարդի համալսարանը։

Աշխատանքային գործունեության ընթացքում հանդես է եկել համակարգչային որդ ստեղծելու գաղափարով։ 1988 թվավականին Մորիսը եղել է Քորնելի համալսարանի ասպիրանտ։ Նույն թվականին թողարկվել է նրա ստեղծած համակարգչային վիրուսը։ 1989 թվականի հուլիսի 26-ին մեղադրվել է «Համակարգչային մեքենայությունների և չարաշահումների մասին» օրենքով։ Նա եղել է առաջին մարդը, որին մեղադրանք է առաջադրվել սույն օրենքին համապատասխան։

1995 թվականին Մորիսը Փոլ Գրեմի հետ միասին հիմնադրել է Viaweb Սթարթափ ընկերություններ, որոնք իրականացրել են առցանց խանութների համար ծրագրային ապահովում։ 1998 թվականին Viaweb 48 միլիոն դոլարով վաճառվել է Yahoo ընկերությանը։ Վաճառվելուց հետո ծրագրային ապահովումը վերանվանվել է «Yahoo! Store»։

1999 թվականին Հարվարդի համալսարանում ստացել է կիրառական գիտությունների դոկտորի աստիճան։ Մասաչուսեթսի տեխնոլոգիական ինստիտուտում նշանակվել է որպես դասախոս։ 2006 թվականին ստացել է մշտական դասավանդման պայմանագիր և դարձել է Meraki ընկերության տեխնիկական խոհրդականը։

2005 թվականին Ռոբերտ Մորիսը Փոլ Գրեմի, Թրևոր Բլեքվելի և Ջեսիկա Լիվինգստոնի հետ միասին դարձել է Y Combinator համահիմնադիր։ 2008 թվականին Փոլ Գրեմի հետ միասին մշակել է Arc և Lisp ծրագրավորման լեզուները։

2010 թվականին ստացել է Մարկ Վեյզերի անվան մրցանակ։

## Ծանոթագրություններ

## Արտաքին հղումներ
* Ռոբերտ Մորիսի պաշտոնական կայքը

Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկացի ծրագրավորողներ
Կատեգորիա:Ամերիկյան տեխնոլոգիական ընկերության հիմնադիրներ
Կատեգորիա:Բնօրինակում անաղբյուր հոդվածներ
Կատեգորիա:Հաքեր
Իզաբել Նորոնյա

**Իզաբել Նորոնյա** (պորտուգալերեն՝ **Isabel Helena Vieira Cordato de Noronha**, ), մոզամբիկցի ժամանակակից կինոռեժիսոր

## Կենսագրություն
Իզաբել Նորոնյան ծնվել է 1964 թվականին, Մոզամբիկի մայրաքաղաք Մապուտուում։ Հայրը, որ ծնունդով Գոայից էր, բժիշկ էր, իսկ մոզամբիկցի մայրը աշխատում էր հասարակական ոլորտում։

1980-ական թվականների սկզբներին Իզաբելը ծանոթացել է կինոգործիչների մի խմբակի անդամների՝ Կամիլո դե Սոուզայի, Մաչադո դա Գրակայի և Լուիս Պատրիկումի հետ, ովքեր ձեռնամուխ էին եղել մոզամբիկյան առաջին լիամետրաժ ֆիլմի նկարահանման աշխատանքներին (հարավսլավացիների հետ համատեղ նկարահանվող այդ ֆիլմը կրում է «*Ընձառյուծների ժամանակը*» վերնագիրը)։ Կինոնկարի պրոդյուսեր Կամիլո դե Սոուզան հետագայում դարձել է Իզաբելի ամուսինը։ Վերջինս քսան տարեկանից սկսել է աշխատել Մոզամբիկի ազգային կինոինստիտուտում՝ որպես պրոդյուսեր, ռեժիսոր, հետազոտող։

Իզաբել Նարոնյայի նախաձեռնությամբ հիմնադրվել են Մոզամբիկի կինեմատոգրաֆիստների ասոցիացիան և տեսաֆիլմերի արտադրության մոզամբիկյան առաջին անկախ կոոպերատիվը («*Coopimagem*»-ը)։ Նրա՝ որպես կինոռեժիսորի, առավել հիշարժան ստեղծագործություններից է համարվում **'Trilogia das novas familias**' փաստավավերագրական եռամաս կինոնկարը, որը պատմում է Մոզամբիկում տարածում գտած նորատեսակ ընտանիքների մասին, որոնք բաղկացած են միայն որբացած երեխաներից (նրանք իրենց ծնողներին կորցրել են ՁԻԱՀ-ի պատճառով)։

## Պարգևներ
2009 թվականին *Cineposible* կինոփառատոնում Իզաբել Նորոնյան «*Ստեղծագործ կին*» մրցանակի է արժանացել իր *Mãe dos netos* փաստավավերագրական կինոնկարի համար: Անիմացիայի և վավերագրության միահյուսումով ստեղծված այդ ֆիլմը, Էլիզա տատիկի կյանքի պատմությունը ներկայացնելով, արտացոլում է ՁԻԱՀ-ի ավերիչ հետևանքները. նրա որդին և վերջինիս ութ կանայք վաղաժամ մահացել են՝ ծեր կնոջը միայնակ թողնելով իրենց 14 անչափահաս երեխաների հետ, և նա պիտի հոգ տանի մանուկների մասին։

Աֆրիկայի, Ասիայի և Լատինական Ամերիկայի երկրների ֆիլմերի 2008 թվականի միլանյան փառատոնում Իզաբել Նորոնյայի *Ngwenya, o crocodilo* լիամետրաժ փաստավավերագրական կինոնկարը շահել է «*Janela para o Mundo*» («Լուսամուտ դեպի աշխարհ») մրցանակ՝ որպես լավագույն վավերագրական ֆիլմ։

## Ֆիլմագրություն
* 2010 *Espelho Meu (Espejito)*, տևողությունը՝ 55 րոպե։ Նկարահանել է Վիվիան Ալտմանի, Իրենե Կարդոնայի, Ֆիրուզե Խոսրովանիի հեղինակակցությամբ։
* 2008 *Mãe dos netos*, տևողությունը՝ 6 րոպե։ 
* 2008 *Trilogia das novas familias*, տևողությունը՝ 45 րոպե։
* 2007 *Ngwenya, o crocodilo*, տևողությունը՝ 90 րոպե։
* 2004 *Sonhos Guardados (Rêves gardés)*, տևողությունը՝ 30 րոպե։
* 1995 *Mães da Terra*
* 1992 *Assim na cidade*
* 1987 *Hosi Katekissa Moçambique*
* 1987 *Manjacaze*

## Ծանոթագրություններ

## Արտաքին հղումներ
* 
* Isabel Noronha, Max Annas and Hentriette Gunkel, ‘Cinema of Resistance’, in *Gaze Regimes: Film and Feminisms in Africa*, ed. by Jyoti Mistry and Antje Schuhmann (Wits University Press, 2015), pp.&nbsp;148–60 (pp.&nbsp;149–51).

Կատեգորիա:Կին կինոռեժիսորներ
Կատեգորիա:Մոզամբիկցի կանայք
Կատեգորիա:Կին հոգեբաններ
Կատեգորիա:Կին սցենարիստներ
Play (ալբոմ, Բրեդ Փեյսլի)

***Play***, ամերիկացի քանթրի երգիչ և հեղինակ-կատարող Բրեդ Փեյսլիի վեցերորդ ստուդիական ալբոմը, որը թողարկվել է 2008 թվականի նոյեմբերի 4-ին «*Arista Nashville*» լեյբլի կողմից։ Ալբոմը ԱՄՆ-ի *Top Country Albums* քանթրի հիթ-շքերթում զբաղեցրել է առաջին հորիզոնականը։ «Գրեմմի» 51-րդ (2009) և 52-րդ (2010) մրցանակաբաշխությունների ժամանակ սկավառակի երգերը ստացել են երկու անվանակարգ «Լավագույն գործիքային քանթրի կատարում» («*Cluster Pluck*» երգը հաղթել է այս անվանակարգը) և «Լավագույն գործիքային ռոք կատարում» («*[[Playing with Fire]]*») կատեգորիաներում։ «*Play*» ալբոմը հիմնականում գործիքային թրեքների ալբոմ է, ներառյալ 5 դուետ՝ Բի Բի Քինգի, Բաք Օվենսի, Քիթ Ուրբան և այլ կատարողների հետ միասին։

## Պատմություն
Ալբոմը թողարկվել է 2008 թվականի նոյեմբերի 4-ին *Arista Nashville* ստուդիայում։ Բրեդ Փեյսլին գրեթե բոլոր երգերի համահեղինակն է, իսկ ալբոմի պրոդյուսերը Ֆրենկ Ռոջերսն է։ Ալբոմը Billboard 200 հիթ-շքերթում հասել է 9-րդ հորիզոնականին, իսկ *Top Country Albums* քանթրի հիթ-շքերթում՝ առաջին (սա երգչի կարիերայում 4-րդ անգամն էր, որ նա գլխավորում էր այս հիթ-շքերթը)։ Սինգլներից մեկը՝ «*Start a Band*» ԱՄՆ-ի քանթրի հիթ-շքերթում հասել է առաջին հորիզոնականին (սա այս քանթրի ժանրի երաժշտության հիմնական հիթ-շքերթում երգչի 13-րդ չարթթոփն էր)։ Ալբոմը ընդհանուր առմամբ երաժշտական քննադատների և *Slant Magazine*, *[[AllMusic]]*, *[[Յու-Ես-Եյ Թուդեյ]]* և այլ առցանց հրատարակությունների կողմից ստացել է դրական արձագանքներ։

## Երգացանկ

## Հիթ-շքերթներ
### Ալբոմ

### Սինգլներ

## Ծանոթագրություններ

Կատեգորիա:2008 ալբոմներ
Կատեգորիա:Arista Records ալբոմներ
Կատեգորիա:Բրեդ Թեյսլիի ալբոմներ
Ֆարգո

**Ֆարգո** () քաղաք ԱՄՆ-ում, Հյուսիսային Դակոտա նահանգի ամենամեծ քաղաքն է, Կասս շրջանի վարչական կենտրոնը։ Հիմնադրվել է 1871 թվականին։ 2011 թվականին ճանաչվել է «Ամերիկայի ամենադաժան եղանակային քաղաքը» բազմաթիվ փոթորիկների, ձնաբքերի, ցրտի և ջրհեղեղների հետևանքով։

## Պատմություն
thumb|ձախից|Հյուսիսային Դակոտայի համալսարան
Ֆարգո քաղաքի տարածքում 19-րդ դարի 70-80-ական թվականներին եղել է շոգենավերի համար նախատեսված նավամատույց։ Քաղաքն ի սկզբանե կոչվել է **Սենթրալիա** (*Centralia)*, բայց հետագայում այն վերանվանվել է Ֆարգո՝ ի պատիվ Հյուսիսային խաղաղօվկիանոսյան երկաթուղու (*Northern Pacific Railway*) տնօրեն Վիլյամ Ֆարգոյի, որի օրոք էլ սկսվել է քաղաքի զարգացումը։

1880-ական թվականներին քաղաքն իր օրենսդրության մեղմության պատճառով հայտնի է եղել որպես՝ «ամուսնալուծությունների մայրաքաղաք»։

1893 թվականի հունիսի 7-ին բռնկված խոշոր հրդեհը ոչնչացրել է հարյուրավոր տներ ու խանութներ, բայց քաղաքն արագ վերակառուցվել է։ Կառուցվել են աղյուսե տներ, նոր փողոցներ, ջրամատակարարման ցանց։ 1890 թվականին հիմնադրվել է Հյուսիսային Դակոտայի պետական գյուղատնտեսական քոլեջը, որը 1960 թվականից հայտնի է որպես Հյուսիսային Դակոտայի պետական համալսարան։

## Կլիմա
Ֆարգոյի կլիման անցումային է՝ չափավոր մայրցամաքայինից մինչև խիստ մայրցամաքային, նման է Օրենբուրգի կլիմային։ Ձմռանը քաղաքում շատ ցուրտ է, բայց ձմեռը երկար չի տևում, իսկ ամռանն, ընդհակառակը, շատ շոգ է։

Կլիմայի մայրցամաքայնությունն այնքան բարձր է, որ ռեկորդային բարձր (+45,6&nbsp;°C) և ռեկորդային ցածր (−44,4&nbsp;°C) ջերմաստիճանի միջև տարբերությունը 90&nbsp;°C է (համեմատության համար, Մոսկվայում դա «ընդամենը» 80&nbsp;°C է)։

2011 թվականին Ֆարգոն ճանաչվել է «Ամերիկայի ամենադաժան եղանակային քաղաքը» ըստ *The Weather Channel* հարցումներում։ Այս տիտղոսը ստացել է բազմաթիվ փոթորիկների, ձնաբքերի, ցրտի և ջրհեղեղների հետևանքով։

## Ճանապարհներ
Քաղաքով անցնում է միջպետական 29 և միջպետական 94 մայրուղիները։

## Մշակույթում
*«Ֆարգո» - Կոեն եղբայրների ֆիլմ
*«Ֆարգո» դրամատիկական անթոլոգիա-հեռուստասերիալ  FX հեռուստաալիքի համար, նկարահանել է Նոյ Հոուլին։

## Ծանոթագրություններ

Կատեգորիա:ԱՄՆ-ի բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Բնօրինակում անաղբյուր հոդվածներ
Կատեգորիա:Հյուսիսային Դակոտայի քաղաքներ
Անուշավան Մարտիրոսյան

**Անուշավան Քյարամի Մարտիրոսյան** (), հայ մանկավարժ։ ԽՄԿԿ անդամ (1943): ՀԽՍՀ վաստակավոր ուսուցիչ (1980): Հայրենական մեծ պատերազմի մասնակից։

## Կենսագրություն
Անուշավան Մարտիրոսյանը ծնվել է 1923 թվականին, Անիի շրջանի Ներքին Ջրափի գյուղում։ 1940 թվականին ավարտել է Լենինականի մանկավարժական ուսումնարանը, մաթեմատիկա և ֆիզիկա է դասավանդել Անի-Պեմզա բանավանի միջնակարգ դպրոցում։

1941 թվականի նոյեմբերին զորակոչվել է կարմիր բանակ։ 1942 թվականի դեկտեմբերից 409-րդ հրաձգային դիվիզիայի կազմում, որպես զենիթային մարտկոցի հետախուզության ու կապի ջոկի հրամանատար, մասնակցել գերմանաֆաշիստական զավթիչների դեմ մղված մարտերին՝ Կովկասյան նախալեռներից մինչև Թամանի թերակղզի։ Այնուհետև մարտնչել է Վորոշիլովգրադ, Խարկով, Պոլտավա, Դնեպրոպետրովսկ և Դնեպրոդերժինսկ քաղաքների ազատագրման համար։ 1943 թվականին ռազմաճակատում ընդունվել է կուսակցության շարքերը։ 1943 թվականի սեպտեմբերին, Դնեպրի գետանցման ժամանակ, Մարտիրոսյանը ծանր վիրավորվել է, բուժվելուց հետո զորացրվել բանակից։ Ցուցաբերած արիության համար պարգևատրվել է «Խիզախության համար», «Կովկասի պաշտպանության համար», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալներով։

Մարտիրոսյանը վերադարձել է հայրենի օջախ, իրեն նվիրել մատաղ սերնդի կրթության ու դաստիարակության գործին։ 1949 թվականին ավարտել է Երևանի հեռակա մանկավարժական ինստիտուտի ֆիզիկամաթեմատիկական ֆակուլտետը։ Միջնակարգ դպրոցում դասավանդել է ֆիզիկա, մաթեմատիկա, եղել է ուսմասվար, տնօրեն, շուրջ տասնյոթ տարի Անիի շրջխորհրդի գործկոմի ժողկրթբաժվար։ Եղել է պատանի տեխնիկների հանրապետական կայանի տնօրեն։ 1980 թվականին Մարտիրոսյանն արժանացել է հանրապետության դպրոցի վաստակավոր ուսուցչի պատվավոր կոչման և պարգևատրվել է Լենինի շքանշանով, իսկ 1965 թվականին՝ ՀԽՍՀ Գերագույն խորհրդի նախագահության պատվոգրով։

## Պարգևներ
* ՀԽՍՀ վաստակավոր ուսուցիչ (1980)
* «Խիզախության համար» մեդալ
* «Կովկասի պաշտպանության համար» մեդալ
* «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
* Լենինի շքանշան

## Ծանոթագրություններ

Կատեգորիա:Հայ մանկավարժներ
Կատեգորիա:ՀԽՍՀ վաստակավոր ուսուցիչներ
Կատեգորիա:ՀՊՄՀ շրջանավարտներ
Կատեգորիա:Հայրենական մեծ պատերազմի հայ մասնակիցներ
Կատեգորիա:«Խիզախության համար» մեդալով պարգևատրվածներ (ԽՍՀՄ)
Ջավո Մամոյան

**Ջավո Ամարի Մամոյան** (), հայ մանկավարժ։ ՀԽՍՀ վաստակավոր ուսուցիչ (1954): Հայրենական մեծ պատերազմի մասնակից։

## Կենսագրություն
Ջավո Մամոյանը ավարտել է հայկական և քրդական մանկավարժական տեխնիկումները։ 1941 թվականի հունիսի 30-ից մինչև օգոստոսի 10-ը Արևմտյան ռազմաճակատում, Սմոլենսկի ուղղությամբ մարտնչել է գերմանաֆաշիստական հորդաների դեմ։ 1941 թվականի օգոստոսի 10-ին գերի է վերցրել և զորամասի շտաբ է հասցրել գերմանական երեք հետախույզների։ Օգոստոսի 16-ին Ուշակով բնակավայրի մոտ ծանր վիրավորվել է և ինն ամիս Նովոսիբիրսկում բուժվելուց հետո զորացրվել է բանակից։

Մամոյանը 1943 թվականից մինչև 1960 թվականը աշխատել է Ապարանի շրջանի Սիփան գյուղի դպրոցում, որպես ուսմասվար, հայոց լեզվի և գրականության, քրդերեն լեզվի և գրականության ուսուցիչը, 1961 թվականից մինչև 1975 թվականը՝ նույն դպրոցի տնօրեն։ 1977 թվականից անցել է կենսաթոշակի, բայց շարունակել է դասավանդել։

Մամոյանը բազմիցս արժանացել է խրախուսանքների և պարգևների։ Պարգևատրվել է Աշխատանքային կարմիր դրոշի շքանշանով, «Աշխատանքային գերազանցության համար», «Աշխատանքի վետերան» մեդալներով։ 1954 թվականին Մամոյանին շնորհվել է ՀԽՍՀ վաստակավոր ուսուցչի կոչում։ Մամոյանը եղել է «Գիտելիք» ընկերության Արագածի շրջանային վարչության անդամ, ժողկրթբաժնի արտահաստիքային տեսուչ։

## Պարգևներ
* ՀԽՍՀ վաստակավոր ուսուցիչ (1954)
* Աշխատանքային կարմիր դրոշի շքանշան
* «Աշխատանքային գերազանցության համար» մեդալ
* «Աշխատանքի վետերան» մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:ՀԽՍՀ վաստակավոր ուսուցիչներ
Կատեգորիա:Հայրենական մեծ պատերազմի հայ մասնակիցներ
Կատեգորիա:«Աշխատանքային գերազանցության համար» մեդալակիրներ
Մարիա Չեխովա

**Մարիա Պավլովնա Չեխովա** (, ), Անտոն Չեխովի քույրը, ուսուցիչ, նկարիչ, Յալթայում  Անտոն Չեխովի տուն-թանգարանի հիմնադիրը,  ՌՍՖՍՀ  արվեստի վաստակավոր գործիչ (1953)։

## Կենսագրություն
Մարիա Չեխովան ծնվել է 1863 թվականի հուլիսի 31-ին  (հին տոմարով օգոստոսի 12-ին) Տագանրոգում (այժմ ՝ Ռոստովի մարզ)։ 1872 թվականին ընդունվել է Տագանրոգի Մարիանյան կանանց գիմնազիա։ Ընտանիքի սնանկացումից և 1876 թվականին Մոսկվա տեղափոխվելուց հետո միջնակարգ կրթությունը շարունակել է Ֆիլարետովի կանանց թեմական դպրոցում, որն ավարտել է 1884 թվականին։ 1882-1885 թվականներին սովորել է պրոֆեսոր Վ. Ի. Գիրեյի կանանց բարձրագույն դպրոցում։

1886-1904 թվականներին նա դասավանդել է պատմություն և աշխարհագրություն Մոսկվայի  Լ. Ֆ. Ռժևսկայայի կանանց մասնավոր գիմնազիայում։ 1903 թվականին Չեխովան ստացել է ոսկե մեդալ՝ «Եռանդուն կրթության» համար, Ստանիսլավսկու ժապավենի վրա։
մինի|ձախից|Չեխովները ընկերների հետ` վերևում ՝ Իվանը, Ալեքսանդրը, Պավել Եգորովիչը։  Երկրորդ շարքում` Մ. Կորնեևան, Լիկա Միզինովան, Մարիան, Եվգենիա Յակովլևնան, Սերյոժա Կիսելյովը։ Ներքևում ՝ Միխայիլը, Անտոնը։ 1890 թ.
Մարիա Չեխովան լրջորեն զբաղվել է գեղանկարչությամբ։ 1890-ականներին  նա գեղանկարչություն էր սովորել Ստրոգանովի ուսումնարանում և Ա. Ա.Խոտյանցևայի մասնավոր ստուդիայում։ Գեղանկարչության մեջ նրան օգնել են Վալենտին Սերովը, Կոնստանտին Կորովինը, Իսահակ Լևիտանը։ Մելիխովոյում նա օգնել է իր եղբորը՝ Անտոն Չեխովին դպրոցներ կառուցելիս, գյուղացիներին բուժելիս և տնտեսական աշխատանքներ կատարելիս։ Եղբոր մահից հետո նա իր կյանքը նվիրել է նրա գրական և նամակագրական  ժառանգության հավաքագրմանը և հրատարակմանը։

1914 թվականին Մարիա Չեխովան Անտոն Պավլովիչի անձնական իրերը նվիրել է Տագանրոգի թանգարանին, ինչպես նաև ներկա է գտնվել Տագանրոգում գրադարանի և թանգարանի նոր շենքի բացմանը և օծմանը, որը կառուցվել է Անտոն Չեխովի ընկերոջ՝ ակադեմիկոս Ֆեոդոր Շեխտելի նախագծով։ 1921 թվականից եղել է իր կողմից ստեղծած Անտոն Չեխովի Յալթայի տուն-թանգարանի մշտական տնօրենը։

1935 թվականին Օլգա Կնիպեր-Չեխովայի հետ միասին նա եկել է հայրենի  Տագանրոգ՝ մասնակցելու Անտոն Չեխովի ծննդյան 75-ամյակին նվիրված տոնակատարություններին։ Տագանրոգի թիվ 2 դպրոցը կոչվել է Անտոն Չեխովի անունով։ Յալթայի տուն-թանգարանի պահպանման և Անտոն Չեխովի գրական ժառանգությունը հրատարակելու երկար տարիների աշխատանքի համար 1944 թվականի հուլիսի 14-ին Մարիա Չեխովան պարգևատրվել է Աշխատանքային կարմիր դրոշի շքանշանով։

Նա մահացել է  1957 թվականի հունվարի 15-ին Յալթայում ՝ սրտի կաթվածից և թաղված է մոր`Եվգենյա Չեխովայի կողքին, Յալթայի  քաղաքային գերեզմանատանը։

## Հուշագրություններ
* Воспоминания об А. П. Чехове: Из далёкого прошлого. — Государственное издательство художественной литературы СССР, 1960. — 290 с. — 75 000 экз.

## Ծանոթագրություններ

## Արտաքին հղումներ
* Мария Павловна Чехова. Фото в мае 1944 года

## Աղբյուրներ
* Шапочка Е. А. Чехова Мария Павловна // Энциклопедия Таганрога. — Таганрог: Антон, 1998. — С. 538. — ISBN 5-88040-017-4.

Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Խորհրդային հուշագիրներ
Կատեգորիա:Անտոն Չեխով
Կատեգորիա:Ռուս արվեստագետներ
Կատեգորիա:Ռուս խմբագիրներ
Կատեգորիա:Սրտամկանի ինֆարկտից մահացածներ
Կատեգորիա:ՌԽՖՍՀ արվեստի վաստակավոր գործիչներ
Կատեգորիա:Ռուս մանկավարժներ
Կատեգորիա:Ռուս նկարչուհիներ
Նարեկ սարկավագ

**Նարեկ Պետրոսյան** **(Նարեկ սարկավագ Պետրոսյան)** , գնդերեց Հայաստանի զինված ուժերի հոգևոր առաջնորդության սպասավոր։ Զոհվել է 2020 թվականին տեղի ունեցած Հայ-ադրբեջանական պատերազմի ժամանակ։

## Կենսագրություն
Ծնվել է 1988 թվականի մարտի 26-ին Լեռնային Ղարաբաղի Ինքնավար Մարզի մայրաքաղաք Ստեփանակերտում։ 1994-2004 թվականներին սովորել է Շուշիի Խաչատուր Աբովյանի անվան թիվ 1 միջնակարգ դպրոցում։ 2004 թվականին ընդունվել է Մայր Աթոռ Սուրբ Էջմիածնի Գևորգյան Հոգևոր Ճեմարան։ 2008 թվականի դեկտեմբերի 25-ին՝ Սուրբ Ստեփանոս Նախավկայի տոնին, Տ. Արարատ եպիսկոպոս Գալթագճյանի ձեռամբ  ձեռնադրվել է սարկավագ։ Գևորգյան Հոգևոր ճեմարանը ավարտելուց հետո աշխատել է Մայր Աթոռի Քրիստոնեական դաստիարակության կենտրոնում, ծառայել բանակում, ապա նշանակվել Հայաստանի զինված ուժերի հոգևոր առաջնորդության քարտուղար։
ՀՀ Նախագահի հրամանագրով Նարեկ սարկավագը  հետմահու պարգևատրվել են պետական պարգևով՝ «Մարտական խաչ» 1-ին աստիճանի շքանշանով։

Զոհվել է 2020 թվականին տեղի ունեցած Հայ-ադրբեջանական պատերազմի ռազմական գործողությունների ժամանակ, հուղարկավորվել է Եռաբլուր պանթեոնում։

## Ընտանիք
Նարեկ սակավագը ամուսնացած էր, կինը Մարիամ Բզնունին է, դուստրը՝ Մարիամ-Աշխեն Պետրոսյանը։

## Պարգևներ
*«Մարտական խաչ» 1-ին աստիճանի շքանշան

## Ծանոթագրություններ

## Արտաքին հղումներ
*Տեսանյութ Յութուբում
*Տեսանյութ Յութուբում

Կատեգորիա:Արցախյան պատերազմի մասնակիցներ հայկական կողմից
Կատեգորիա:Հայ հոգևորականներ
Կատեգորիա:Եռաբլուր պանթեոնում թաղվածներ
Երջանիկ Հովեյան

**Երջանիկ Սարգսի Հովեյան** (), հայ մանկավարժ։ ԽՄԿԿ անդամ (1943): ՀԽՍՀ վաստակավոր ուսուցիչ (1969): Հայրենական մեծ պատերազմի մասնակից։

## Կենսագրություն
Երջանիկ Հովեյանը ծնվել է 1921 թվականին, Մարտունու շրջանի Երանոս գյուղում։ 1940 թվականին ավարտել է Կամո քաղաքի մանկավարժական ուսումնարանը և ուսուցչական աշխատանքի անցել Մարտունու շրջանում։

1940 թվականի հոկտեմբերին զորակոչվել է կարմիր բանակ և ծառայել 141-րդ դիվիզիայի 745-րդ հրաձգային գնդում, որը գտնվել է Շեպետովկա քաղաքում։ 1941 թվականի հունիսի 22-ին նրանց զորամասը մարտի է բռնվել թշնամու մոտոհետևակային և տանկային ուժերի հետ։ Հունիսի 29-ին Երջանիկը վիրավորվել է, ապաքինվելուց հետո ծառայել է 3-րդ գվարդիական փառաբանված դիվիզիայի 22-րդ հրետանային գնդում։ Սեպտեմբերին Վոլխովի ռազմաճակատում կռվել է Լենինգրադի պաշտպանության համար։ 1942 թվականի ամառը նրանց զորամասը տեղափոխվել է Ռյազանի մարզ, համալրվել թարմ ուժերով և տեղափոխվել Ստալինգրադյան ռազմաճակատ։ Մարտերից մեկում Երջանիկը վիրավորվել է, ապաքինվելուց հետո վերադարձել է իր գունդը։ 1943-1944 թվականներին մասնակցել է Դոնբասի, Աջափնյա Ուկրաինայի, այնուհետև Ղրիմի ազատագրմանը։ 1944-1945 թվականներին 1-ին Մերձբալթյան և 3-րդ Բելոռուսական ռազմաճակատների կազմում մասնակցել է Բելոռուսիայի, Լիտվայի ազատագրմանը, Քյոնիգսբերգի գրավմանը։

Հովեյանը պարգևատրվել է Կարմիր աստղի, Փառքի 3-րդ աստիճանի շքանշաններով, «Խիզախության համար», «Լենինգրադի պաշտպանության համար», «Ստալինգրադի պաշտպանության համար», Քյոնիգսբերգի գրավման համար մեդալներով։ 1943 թվականին ընդունվել է կուսակցության շարքերը։

1945 թվականին զորացրվել է բանակից և շարունակել մանկավարժական աշխատանքը։ Ավարտել է հեռակա մանկավարժական ինստիտուտի աշխարհագրության ֆակուլտետը։ Երկար տարիներ եղել է Երանոս գյուղի միջնակարգ դպրոցի տնօրեն, այնուհետև՝ երեկոյան դպրոցի տնօրեն։ 1969 թվականին Հովեյանին շնորհվել է ՀԽՍՀ վաստակավոր ուսուցչի կոչում։

## Պարգևներ
* ՀԽՍՀ վաստակավոր ուսուցիչ (1969)
* Կարմիր աստղի շքանշան
* Փառքի 3-րդ աստիճանի շքանշան
* «Խիզախության համար» մեդալ
* «Լենինգրադի պաշտպանության համար» մեդալ
* «Ստալինգրադի պաշտպանության համար» մեդալ
* Քյոնիքսբերգի գրավման համար մեդալ

## Ծանոթագրություններ

Կատեգորիա:ՀԽՍՀ վաստակավոր ուսուցիչներ
Կատեգորիա:Հայ մանկավարժներ
Կատեգորիա:Ստալինգրադի ճակատամարտի հայ մասնակիցներ
Կատեգորիա:Փառքի շքանշանի ասպետներ (ԽՍՀՄ)
Կատեգորիա:Հայրենական մեծ պատերազմի մասնակիցներ
Կատեգորիա:Դպրոցի տնօրեններ
Լայթս

**Լայթս Բոկան** (, ), ի ծնե՝ **Վալերի Էնն Պոքսլեյնտեր** (), կանադացի երգչուհի, երգերի հեղինակ, կիթառահարուհի, թմբկահարուհի, դաշնակահարուհի, թավջութակահարուհի, նկարչուհի և հասարակական գործիչ։

## Կենսագրություն
Վալերի Էնն Պոքսլեյնտերը ծնվել է 1987 թվականի ապրիլի 11-ին Թիմինսում, զինվորականների ընտանիքում։ Մանկությունն անցել է տարբեր երկրներում՝ Ֆիլիպիններ, Ճամայկա, Կանադա, Բրիտանական Կոլումբիա։ 18 տարեկանում նա տեղափոխվել է Տորոնտո և այդ ընթացքում փոխել է իր անուն՝ Լայթս։

## Կարիերա
Լայթսը սկսել է իր կարիերան 2006 թվականին որպես «Sony/ATV Music Publishing» ընկերության երաժշտության հեղինակ։ 2007 թվականին նրա տաղանդը հայտնաբերել է կանադացի երաժիշտ Ջիան Ղոմեշը, որը դարձավ նրա մենեջերը։ 2013 թվականին նա ձայնագրել էր 3 երաժշտական ալբոմ՝  «The Listening», «Siberia» и «Siberia Acoustic».։
2014 թվականի սեպտեմբերի վերջին Լայթսը հրապարակել է  իր չորրորդ ալբոմը՝ «Little Machines», որի շնորհիվ
նա մեկնեԼ Է շրջագայության ԱՄՆ և Եվրոպա։

Լայթսը նաև նկարչուհի է, հիմնականում նկարում է  երգիծական նկարներ, զբաղվում է նաև հասարակական գործունեությամբ։
Մասնակցել է բրիտանական «Bring Me The Horizon» մետալ խմբի «Don' t Go» երգի և «Blessthefall» մետալ խմբի  «Crucify Me» երգերի ձայնագրություններին։

## Անձնական կյանք
2012 թվականի մայիսի 12-ից Լայթսը ամուսնացած է երաժիշտ Բոու Բոկանի (ծնված 1981 թ.) հետ։ 2014 թվականի փետրվարի 15-ին ծնվել է նրանց դուստրը։

## Սկավառակագրություն
* *The Listening* (2009)
* *Siberia* (2011)
* *Siberia Acoustic* (2013)
* *Little Machines* (2014)
* *Skin & Earth* (2017)

## Ծանոթագրություններ

## Արտաքին հղումներ
*Ինստագրամի կայք

Կատեգորիա:21-րդ դարի երգչուհիներ
Կատեգորիա:Կանադացի դաշնակահարներ
Կատեգորիա:Կանադացի երաժիշտներ
Կատեգորիա:Կանադացի երգչուհիներ
Կատեգորիա:Կանադացի հասարակական գործիչներ
Կատեգորիա:Կանադացի նկարչուհիներ
Կատեգորիա:Կանադացի պրոդյուսերներ
Կատեգորիա:Կանադացի քրիստոնյաներ
Կատեգորիա:Էլեկտրական երաժշտության ժանրի երաժիշտներ
Կատեգորիա:Կին ակտիվիստներ
Կատեգորիա:Բեմական կեղծանուններ
Բարբարա Թաքման

**Բարբարա Վերթհայմ Թաքման** (, ), ամերիկացի գրող և պատմաբան։
Պուլիցերյան մրցանակի կրկնակի դափնեկիր է. Օգոստոսյան թնդանոթներ (1963, բեսթսելլեր՝ Առաջին համաշխարհային պատերազմի նախադրյալների մասին) և «Սթիլուելն ու ամերիկյան փորձը Չինաստանում, 1911-1945» (1972, Ժոզեֆ Սթիուելի կենսագրությունը) գրքերի համար։

## Կենսագրություն
Բանկիր Մորիս Վերթհայմի և նրա առաջին կնոջ՝ Ալմա Մորգենթաուի աղջիկն է։ Օսմանյան կայսրությունում Վուդրո Վիլսոնի դեսպան Հենրի Մորգենթաու ավագի թոռն է։ Նրա հայրը ԱՄՆ-ի գոյություն ունեցող ամսագրերից հնագույն՝ 1865 թվականին հիմնադրված «The Nation»-ի սեփականատերն էր, Հրեական համաշխարհային վեհաժողովի նախագահը, հայտնի կոլեկցիոներ և «Գիլդիա» թատրոնի հիմնադիրը։

Երիտասարդ տարիներին Վերթհայմը հետաքրրքվում էր Լյուսի Ֆիչ Պերկինսոնի, Ջորջ Հենթիի, Ջեյմս Վոլֆի գրքերով և Ալեքսանդր Դյումայի պատմավեպերով։ Սովորել է Ուոլդեն մասնավոր դպրոցում, Մանհեթենում։ 1933 թվականին արվեստի բակալավրի դիպլոմ է ստացել Քեմբրիջի Ռեդքլիֆ քոլեջում (1999 թվականից մտնում է Հարվարդի համալսարանի կազմի մեջ), որտեղ պատմություն և գրականություն է ուսումնասիրել։

Ավարտելուց հետո աշխատել է Նյու Յորքի Խաղաղօվկիանոսյան հետազոտությունների ինստիտուտում՝ 1934-1935 թվականներին մեկ տարի անցկացնելով Տոկիոյում և մեկ ամիս՝ Չինաստանում՝ նախքան Անդրսիբիրյան մայրուղով, Մոսկվայով և Փարիզով ԱՄՆ վերադառնալը։ Նա նաև եղել է «The Nation» թերթի թղթակիցը Իսպանիայի քաղաքացիական պատերազմից, այցելել է Վալենսիա և Մադրիդ։

Դրանից հետո նա գրել է իր առաջին՝ «The Lost British Policy: Britain and Spain Since 1700» գիրքը, որը հրատարակվել է 1938 թվականին։ Երկրորդ համաշխարհային պատերազմի տարիներին Թաքմանն աշխատել է Ռազմական տեղեկատվության գրասենյակում։ Պատերազմից հետո Թաքմանը երեխաներ է դաստիարակել՝ բազային հետազոտություններ հավաքելով իր աշխատության համար, որը հրատարակվել է 1956 թվականին, «Bible and Sword: England and Palestine from the Bronze Age to Balfour» գրքի տեսքով։

1980 թվականին ընտրվել է որպես Ջեֆերսոնի դասախոսությունների դասախոս։

1940 թվականից ամուսնացած է եղել Լեսթեր Թաքմանի (1904-1997) հետ, որը բժիշկ էր, հետազոտող և բժշկական գիտությունների պրոֆեսոր։ Զույգն ունեցել է երեք դուստր, որոնցից մեկը Ջեսիկա Մեթյուն է։

Բարբարա Թաքմանը մահացել է 1989 թվականի փետրվարի 6-ին, Կոնեկտիկուտ նահանգի Գրինվիչ քաղաքում։

[thumb|left|[Ուիլյամ Շիրեր (ձախ), Բարբարա Թաքմանը և Ջոն Էյզենհաուեր]]

## Գրքեր
* Европа перед катастрофой. 1890—1914 = The Proud Tower: A Portrait of the World Before the War, 1890–1914. — Аст, 2016. — 640 с. — ISBN 978-5-17-098818-1.
* The March of Folly: From Troy to Vietnam / By Barbara W. Tuchman (New York: Knopf, 1984).

## Ծանոթագրություններ

Կատեգորիա:20-րդ դարի ամերիկացի կին գրողներ
Կատեգորիա:Ամերիկացի գրողներ
Կատեգորիա:Ամերիկացի լրագրողներ
Կատեգորիա:Ամերիկացի կենսագիրներ
Կատեգորիա:Ամերիկացի կին գրողներ
Կատեգորիա:Ամերիկացի կին լրագրողներ
Կատեգորիա:Ամերիկացի ոչ գեղարվեստական գրողներ
Կատեգորիա:Ամերիկացի պատմաբաններ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Գրողներ այբբենական կարգով
Կատեգորիա:Կին կենսագիրներ
Կատեգորիա:Կին ռազմական թղթակիցներ
Կատեգորիա:Հրեա պատմաբաններ
Կատեգորիա:Պուլիցերյան մրցանակակիրներ
Կատեգորիա:Ռազմական թղթակիցներ
Բահար Մուրադովա

**Բահար Մուրադովա** (, ), Ադրբեջանի ընտանիքի, կանանց և երեխաների հարցերով պետական կոմիտե նախագահ, ԱՀ Միլի Մեջլիսի նախագահի նախկին տեղակալ, նախկին պատգամավոր։

## Կենսագրություն
Բահար Մուրադովան ծնվել է 1962 թվականի մարտի 20-ին Ֆիզուլի քաղաքում։ 1977 թվականին ավարտել է Ֆիզուլիի թիվ 3 միջնակարգ դպրոցի 8-րդ դասարանը։ 1981 թվականին ավարտել է Բաքվի թեթև արդյունաբերության քոլեջը։ 1990 թվականին ավարտել է Ադրբեջանի պետական համալսարանի բանասիրական ֆակուլտետը, իսկ 2000 թվականին `Ադրբեջանի համալսարանի իրավաբանական ֆակուլտետը։

Նա իր կարիերան սկսել է 1981 թվականից։ Նա աշխատել է որպես գործադիր քարտուղար 1989-1992 թվականներին «Ադրբեջանի կամավոր գրքի սիրահարների» հասարակությունում, իսկ 1992-1993 թվականներին՝ «Խնամք» հասարակությունում։

## Քաղաքական գործունեություն
* 1993-1995թթ. - Յասամալի շրջանի գործադիր իշխանության հրահանգիչ։
* 1995-2000թթ. - ԱՀ Նախագահի գործադիր աշխատակազմում ռեֆերենտ։
* 1993 թվականից «Նոր Ադրբեջան» կուսակցության անդամ է։
* 1999, 2000 և 2005 թվականներին «Նոր Ադրբեջան» կուսակցության I, II և III համագումարներում ընտրվել է քաղաքական խորհրդի և վարչության անդամ։
* 1995 թվականին նա եղել է «Նոր Ադրբեջան» կուսակցության կանանց խորհրդի նախագահի տեղակալ, իսկ 1999 թվականին՝ կուսակցության գործադիր քարտուղարի տեղակալ։
* 2000 և 2005թվականներին ընտրվել է Ադրբեջանի Հանրապետության Միլլի Մեջլիսի երկրորդ և երրորդ գումարումների պատգամավոր։
* 2005 թվականի դեկտեմբերի 2-ին նա ընտրվել Է Միլլի Մեջլիսի նախագահի տեղակալ և ԵԱՀԿ Խորհրդարանական վեհաժողովում Ադրբեջանի պատվիրակության ղեկավար։
* 2020 թվականի մարտի 12-ին, Ադրբեջանի Հանրապետության Նախագահ Իլհամ Ալիևի հրամանով, Բահար Մուրադովան նշանակվել է Ադրբեջանի Հանրապետության ընտանիքի, կանանց և երեխաների պետական կոմիտեի նախագահ։

2009 թվականի հոկտեմբերի 30-ին ստացել է քաղաքագիտության դոկտորի աստիճան։

## Ծանոթագրություններ

Կատեգորիա:Ադրբեջանի քաղաքական գործիչներ
Կատեգորիա:Ադրբեջանի կին նախարարներ
Կատեգորիա:Ադրբեջանի Ազգային ժողովի 3-րդ գումարման պատգամավորներ
Կատեգորիա:Ադրբեջանի Ազգային ժողովի 4-րդ գումարման պատգամավորներ
Կատեգորիա:Ադրբեջանի Ազգային ժողովի 2-րդ գումարման պատգամավորներ
Կատեգորիա:Ադրբեջանի Ազգային ժողովի 5-րդ գումարման պատգամավորներ
Կարտոֆիլի պյուրե

thumb|192px|Արագ պատրաստման կարտոֆիլի «Ռոլլտոն» պյուրե
**Կարտոֆիլի խյուս** կամ **կարտոֆիլի պյուրե** (), փափկացրած զանգված կարտոֆիլից։ Կարտոֆիլի խյուսը, սովորաբար օգտագործվում  է որպես խավարտ, սակայն, իր հերթին կարող է նաև օգտագործվել որպես բաղադրիչ այլ ուտելիքների պատրաստման ժամանակ։

Պարզապես մանրացված (փափկեցրած, քերած) եփած կարտոֆիլը կարտոֆիլի խյուս սխալ է անվանել։ Ամբողճական ուտեստը կարելի է ստանալ կարտոֆիլի մեջ լրացուցիչ բաղադրիչներ ավելացնելով, դա կարող է լինել՝ կաթ, ինչպես նաև կարագ, երբեմն՝ ձու։

Պատրասման համար կարտոֆիլը եփում են, այնուհետև տաք-տաք փափկեցնում և դարձնում համասեռ զանգված։

Բացի այդ, կարտոֆիլի խյուսի մեջ կարող են ավելացնել բաղադրիչներ, որոնք չեն դառնում համասեռ զանգված խյուսի հետ (ինչպիսիք են բեկոնը, տապակած սոխը, պղպեղի կտորներ), սակայն արժի նկատել, որ  դրանք արդեն ինքնուրույն ուտեստներ կլինեն, կարտոֆիլի մաքուր խյուս չեն հանդիսանա։

Գոյություն ունի նաև կարտոֆիլի լուծվող խյուս. կարտոֆիլային չոր փոշիներ, որոնց ավելացնում են ջուր կամ կաթ։ Կարտոֆիլը փափկեցնելու համար օգտագործում են   կարտոֆիլի տապակիչ։


Պատկեր:Mashed Potatoes in Steam-jacketed Combi Kettle.jpg|Կարտոֆիլի պյուրեի արդյունաբերական պատրաստում
Պատկեր:Sausage Trio, Mash and Cabbage with Onion Gravy.jpg|Կաղամբով և սոխով սոուսով Երշիկով և կարտոֆիլի պյուրեով ափսե
Պատկեր:Mash Potatoes.jpg|Կարագով և սխտորով կարտոֆիլի պյուրե


## Ծանոթագրություններ

## Գրականություն
* 

Կատեգորիա:Խավարտներ
Կատեգորիա:Կարտոֆիլով ուտեստներ
Genocidal Humanoidz

**Genocidal Humanoidz** (), հայ-ամերիկյան System of a Down ռոք խմբի 2020 թվականի նոյեմբերի 6-ին թողարկված երգ։ Թողարկվել է Columbia Records լեյբլի միջոցով «Protect the Land» երգի հետ համատեղ։ Երկու երգերն էլ նվիրված են Արցախում և Հայաստանում 2020 թվականի սեպտեմբերի 27-ից ընթացող պատերազմին։ Սա խմբի վերջին 15 տարիների ընթացքում առաջին թողարկումն է։

Երգերի վաճառքից ստացված ողջ հասույթը ուղղղվելու է Հայաստան համահայկական հիմնադրամին և ամերիկյան բարեգործական կազմակերպությանը, որոնք մասնակցում են Արցախում և և Հայաստանում այս պատերազմի ընթացքում տուժածներին օգնելու գործում։

Երաժիշտները մեղադրել են Ադրբեջանին և Թուրքիային Սիրիայից զինյալների աջակցությամբ Արցախի վրա հարձակման մեջ։ 

## Տեքստ (կրճատումով)

## Ծանոթագրություններ

Կատեգորիա:44-օրյա պատերազմ
Կատեգորիա:System of a Down երգեր
End SARS

**End SARS**, կենտրոնացված սոցիալական շարժում և Նիգերիայում ոստիկանության կամայականության դեմ զանգվածային բողոքների շարք։ Շարժման կարգախոսը կոչ է անում լուծարել Կողոպուտների դեմ հատուկ ջոկատը (Special AntiRobbery Squad), որը հայտնի է իր մեծ թվով չարաշահումներով։

Այս կարգախոսից իրենց անունը ստացած բողոքի ակցիաները սկսվել են 2017 թվականին՝ որպես #ENDSARS հեշթեգի օգտագործմամբ Twitter-ի արշավ, Նիգերիայի կառավարությանը հայտարարվել է SARS-ը լուծարելու պահանջ։ 2020 թվականի հոկտեմբերին չարաշահումների նոր բացահայտումներից հետո զանգվածային ցույցեր են տեղի ունեցել Նիգերիայի բոլոր խոշոր քաղաքներում և ուղեկցվել սոցիալական ցանցերում բարձր վրդովմունքով։ Միայն Twitter-ում այդ հեշթեգով հավաքվել է մոտ 28 մլն թվիթ։ Նիգերիացիների և նրանց կողմնակիցների համերաշխության բողոքները և ցույցերը տեղի են ունեցել աշխարհի շատ խոշոր քաղաքներում։ Բողոքի ցույցերը ուշագրավ են նրանով, որ դրանց մասնակցում են երիտասարդ նիգերիացիները։

Մի քանի օր տևած բողոքի ակցիաներից հետո Նիգերիայի ոստիկանության գլխավոր տեսուչ Մուհամմադ Ադամուն հայտարարել է երկրում Կողոպուտների դեմ հատուկ ջոկատի (SARS) լուծարման մասին։ Տարիներ շարունակ այս ջոկատի ոստիկանները գումար էին շորթում, ահաբեկում, ագրեսիվ գործողություններ իրականացնում բնակչության նկատմամբ, իսկ երբեմն հասնում էին նաև սպանությունների և սոդոմիայի, ինչը Նիգերիայի բնակիչների դժգոհությունն է առաջացրել։

Հոկտեմբերի 21-ին նիգերիացի ոստիկանները կրակ են բացել ցուցարարների վրա։ Ավելի վաղ անհայտ հանցագործների խումբը հարձակվել էր Էդո նահանգում գտնվող երկու ուղղիչ հաստատությունների վրա՝ ազատ արձակելով հարյուրավոր բանտարկյալների։ Այդ կապակցությամբ նահանգի իշխանությունները նրա ամբողջ տարածքում 24-ժամյա պարետային ժամ սահմանելու մասին որոշում են կայացրել։

Հոկտեմբերի 23-ին հաղորդվել էր, որ Նիգերիայում բողոքի ակցիաների ժամանակ տեղի ունեցած անկարգությունների ընթացքում զոհվել է առնվազն 69 մարդ։ Նիգերիայի նախագահի մամուլի քարտուղարի խոսքով՝ զոհերի թվում են 51 սովորական քաղաքացի, 11 ոստիկան և 7 զինվոր։ Նիգերիայի նախագահ Մուհամմադու Բուհարին մտահոգություն է հայտնել, որ անկարգությունների և քաոսի հետևանքով շատ մարդիկ են զոհվել, իսկ պետական և մասնավոր սեփականությունը մեծ վնաս է կրել։

## Ծանոթագրություններ

## Արտաքին հղումներ
* 

Կատեգորիա:2020 բողոքի ցույցեր
Կատեգորիա:Կարգախոսներ
Կատեգորիա:Հասարակական շարժումներ
Կատեգորիա:Մարդու իրավունքները Նիգերիայում
Կատեգորիա:Նիգերիայի պատմություն
Քլեր Հոլինգվորթ

**Քլեր Հոլինգվորթ** (, ), բրիտանացի լրագրող և գրող։

## Կենսագրություն
### Կարիերա
Առաջին ռազմական թղթակիցն է եղել, որը հաղորդել է Երկրորդ համաշխարհային պատերազմի սկսվելու մասին` տեղի ունեցողը նկարագրելով որպես «դարի սենսացիա»։ 1939 թվականին որպես «Daily Telegraph»-ի թղթակից Լեհաստանից Գերմանիա գնալիս հաղորդել է գերմանական զորքերի մասին, որոնք հավաքված են եղել Լեհաստանի հետ սահմանում. երեք օր անց նա առաջինն է եղել, որ հաղորդել է գերմանական ուժերի` Լեհաստան ներխուժման մասին։

Նրա լրագրողական փորձը հաշվվում է ավելի քան 40 տարի, Երկրորդ համաշխարհային պատերազմի ժամանակ աշխատել է Ռումինիայում, Թուրքիայում, Հունաստանում և Արևելյան Աֆրիկայի երկրներում։ Հետպատերազմյան շրջանում Քլերը հեռու չի մնացել երկրագնդի թեժ կետերից` լինելով Պաղեստինում, Չինաստանում, Իրանում, Իրաքում, Վիետնամում։ Նրա հետ հանդիպել են արաբ շեյխերն ու սաուդյան արքայազնները, որոնք ավելի վաղ իրենց մոտ չեն թող կին լրագրողների։ Նրան իր վերջին հարցազրույցն է տվել Իրանի վերջին շահ Մոհամմադ Ռեզա Փահլավին, որն անգլուհուն անվանել է  «միակ մարդը, ում հետ ինքն ուզել է խոսել»։ Իսկ Բեյրութում նա հետևել է խորհրդային լիազոր ներկայացուցիչ Քիմ Ֆիլբիին։ Թոշակի է անցել 1981 թվականին և հաստատվել է Հոնկոնգում։

### Անձնական կյանք
Ամուսնացած է եղել երկու անգամ։ 1936 թվականին ամուսնացել է Վանդելեր Ռոբինսոնի հետ, որն աշխատում էր Միացյալ Ազգերի լիգայում, 1951 թվականին նրանք բաժանվել են։ Այնուհետև ամուսնացել է «Times»-ի մերձավորարևելյան շրջանի թղթակից Ջեֆրի Հոարի հետ։ Վերջինս մահացել է 1965 թվականին։

## Ծանոթագրություններ

## Արտաքին հղումներ
* Imperial War Museum Interview from 2001
* Clare Hollingworth interviewed in 1999 on BBC Radio 4’s Desert Island Discs

Կատեգորիա:20-րդ դարի բրիտանացի գրողներ
Կատեգորիա:20-րդ դարի կին գրողներ
Կատեգորիա:Անգլիացի լրագրողներ
Կատեգորիա:Բրիտանացի երկարակյացներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Հոնկոնգցիներ
Կատեգորիա:Ռազմական թղթակիցներ
Ջեսսի Թարբոքս Բիլս

**Ջեսսի Թարբոկս Բիլս** (, ), ամերիկացի լուսանկարիչ, ԱՄՆ-ի առաջին ֆոտոլրագրողներից մեկը։

## Կենսագրություն
Ջեսսի Տարբոկսը ծնվել է 1870 թվականին Օնտարիոյում։ Նրա ծնողներն էին Ջոն Նաթանիել Տարբոկսը և նրա կինը՝ Մարի Անտուանետա Բասետը։ 17 տարեկան հասակում Ջեսսին աշխատել է որպես ուսուցիչ և տեղափոխվել է եղբոր մոտ՝ Վիլյամսբուրգ (Մասաչուսետս)։ Նկարել է ազատ ժամանակ, բայց շուտով հասկացել է, որ տաղանդի պակաս ունի։ 1888 թվականին ամսագրի բաժանորդագրությամբ ֆոտոխցիկ է շահել, և նրա կյանքը փոխվել է։ Շուտով նա ձեռք է բերել մեկ այլ ավելի լուրջ ֆոտոապարատ և սկսել է ապրուստի միջոցներ վաստակել լուսանկարչությամբ։ Ժամանակի ընթացքում որոշել է զբաղվել ֆոտոլրագրությամբ և այցելել է Չիկագոյի համաշխարհային ցուցահանդես, որտեղ հանդիպել է այլ կին լուսանկարիչների (այդ թվում՝ Ֆրենսիս Ջոնսթոնին և Գերտրուդ Կեզեբիրին), ինչն էլ ավելի է ամրապնդել իր որոշումը։

1897 թվականին Ջեսսին ամուսնացել է Ալֆրեդ Թենիսոն Բիլսի հետ։ 1899 թվականին նրա լուսանկարներն առաջին անգամ տպագրվել են թերթում, թեկուզ առանց հեղինակին նշելու։ 1900 թվականին նա որոշեց դադարեցնել դասավանդումը և ամբողջովին նվիրվել լուսանկարչությանը։ Նույն թվականին *Vermont’s*-ում լույս տեսած *Windham County Reformer*, հաջորդ նկարների տակ նշվեց նրա անունը։ 1901 թվականին Բիլս ամուսինները տեղափոխվել են Բուֆֆալո, որտեղ Ջեսսին վաղածին  երեխա է ունեցել, որը շուտով մահացել է։

1902 թվականին Ջեսսի Բիլսը դարձել է տեղական երկու թերթերի՝ *«The Buffalo Inquirer»*-ի և *«The Courier*»-ի պաշտոնական աշխատակիցը։ Նա հպարտացել է «բացառիկ» նկարներ նկարելու իր ունակությամբ, ինչը հաճախ պահանջել է մեծ հմտություն և հնարամտություն։ Սըր Թոմաս Լիպտոնի Բուֆֆալո կատարած այցից հետո ազգային մամուլում առաջին անգամ տպագրվել են Ջեսսի Բիլսի լուսանկարները, որոնք արվել էին նրա այցի ընթացքում։ 1904 թվականին Սենթ Լուիսի համաշխարհային ցուցահանդեսում կատարված հաջող լուսանկարներից հետո, որտեղ Ջեսսիին հաջողվել էր ներթափանցել առանց անցագրի, նրան որպես պաշտոնական լուսանկարիչ աշխատանքի են ընդունել մի քանի թերթեր, այդ թվում՝ *[[New York Herald]]*, *Leslie's Weekly* և *Tribune*:

1905 թվականին Ջեսսին և նրա ամուսինը տեղափոխվել են Նյու Յորք, որտեղ բացել են իրենց սեփական ստուդիան։ Շուտով նա դարձել է հայտնի լուսանկարիչ և, ի թիվս այլոց, լուսանկարել է հայտնի մարդկանց, այդ թվում` նախագահներին։ 1917 թվականին Ջեսսին բաժանվել է ամուսնուց և սրճարան բացել և գեղարվեստի պատկերասրահ Գրինվիչ Վիլիջում։ 1920-ականներին նա լուսանկարել է հարուստ մարդկանց տներն ու այգիները և հրապարակել այդ լուսանկարները այգեգործական ամսագրերում։ Բացի այդ, նրա լուսանկարների թեմաներն էին քաղաքային բնապատկերները, ճարտարապետությունը և Նյու Յորքի բնակիչները։ Բիլսը համարվում է առաջին կինը, ով կատարել է գիշերային լուսանկարներ։

Մեծ ճգնաժամի ժամանակաշրջանը  չափազանց դժվար է եղել Ջեսսի Բիլսի համար։ 1941 թվականին անկողնային հիվանդ է եղել, գամված է եղել անկողնուն և մահացել է 1942 թվականի մայիսի 30-ին Նյու Յորքի հիվանդանոցներից մեկում։

## Ծանոթագրություններ

## Գրականություն
* 

## Արտաքին հղումներ
* 
* 

Կատեգորիա:Ամերիկացի կին լուսանկարիչներ
Կատեգորիա:Ամերիկացի ֆոտոլրագրողներ
Կատեգորիա:Ամերիկացի կին լրագրողներ
Լյուբով Աքսյոնովա

**Լյուբով Պավլովնա Այսյոնովա** (օրիորդական ժամանակահատվածում՝ **Նովիկովա**, ), թատրոնի, ֆիլմի, հեռուստատեսության ռուս դերասանուհի։

## Կենսագրություն
Ծնվել է 1990 թվականի մարտի 15-ին Մոսկվայում, ռազմական ընտանիքում։ Դպրոցն ավարտելուց հետո ընդունվել է Ռուսաստանի թատերական արվեստի ինստիտուտը, սովորել է Ա․ Ի․ Շեյնինի արվեստանոցում, որն էլ ավարտել է 2010 թվականին։ Որպես դերասանուհի նորամուտը նշել է 2009 թվականին՝ նկարահանվելով «Դետեկտիվներ» և «Հետք» հեռուստասերիալների մի քանի սերիաներում։ 2011 թվականին նկարահանվել է «Ունիվեր․ Նոր հմայք» հեռուստասերիալում։ Նույն 2011 թվականին «Փակ դպրոց» հեռուստասերիալում նկարահանումներից հետո, որտեղ նա խաղացել է առանցքային դերերից մեկը, դերասանուհին դարձել է ճանաչելի և պահանջված։ 2010 թվականին խաղացել է «Պատմվածքներ» գեղարվեստական ֆիլմում գլխավոր դերերից մեկը, որը բացեց նրան մեծ ճանապարհ դեպի կինո։ 2013 - 2014 թվականներին դերասանուհին նկարահանվել է «Մեղավոր» ֆիլմում, ստանձնելով գլխավոր դերակատարի հաստիքը (ռեժիսոր՝ Մ․ Ֆադևա), «Մոսկվան երբեք չի քնում» (ռեժիսոր՝ Դ․ ՕՌայլի), ինչպես նաև մի շարք հեռուստասերիալներում, այդ թվում՝ «Գրկել երկնքին» (ռեժիսոր Մ․Ֆադևա) և «Ինկվիզիտոր» (ռեժիսոր՝ Յու․ Մոռոզ)։

2014 թվականին խաղացել է «Սիրել չսիրել» ֆիլմում գլխավոր դեր, որտեղ նկարահանման ժամանակ նրա գործընկերները դարձան Սվետլանա Խոդչենկովան և Մաքսիմ Մատվեևը։ 2015 թվականին Լյուբովը հրավիրվեց նկարահանվելու «Հետո գոյատևել» հեռուստասերիալի շարունակության մեջ։

2016 թվականին նա մասնակցել է երեք հայտնի նախագծերի, ինչպես նաև «Գիշերային պահակներ» ֆիլմում և «Մայոր 2», «Նախկինը» հեռուստասերիալներում (ռեժիսոր Ի․ Կիտաև)։

2017 թվականին դերասանուհին խաղացել է «Սալյուտ - 7» ֆիլմում։ 2018-2019 թվականներին նրա աշխատանքների թվում կարող է նշագծել իր դերը «Առանց ինձ» ֆիլմում, «Իրականությունից այն կողմ», «Կոմա», ինչպես նաև «Մայոր 3» և «Նախկինը 2» հեռուստասերիալներում։

2019 թվականին դերասանուհին դարձել է «Кино-театр.ру» կայքի տարվա հանրաճանաչ դերասանուհին։ 2019 թվականին նա երկրորդ տեղն է գրավել Ռուսաստանի ամենագրավիչ կանանց ամենամյա վարկանիշում, որը հրապարակել է «Maxim» ամսագիրը։

## Անձնական կյանք
2013 թվականին դերասանուհին ամուսնացել է պրոդյուսեր և ռեժիսոր Պավլոմ Ակսյոնովի հետ, ծանոթությունից 3 ամիս հետո։

2018 թվականին նա Յուրի Դուդյուին տվել է հարցազրույց, որտեղ ասել ա որ նա ունի միջազգային գործակալ, ով իրեն առաջարկում է նկարահանվել եվրոպական և ամերիկյան ֆիլմերում։

## Մրցանակներ և անվանակարգեր
* 2018 - կինոյի և հեռուստատեսության պրոդյուսերների ասոցիացիայի մասնագիտական մրցանակի առաջադրումը որպես երկրորդ պլանի լավագույն դերասանուհի։

## Ծանոթագրություններ

## Արտաքին հղումներ
* Интервью в программе «Вечерний Ургант», Первый канал
* Интервью в программе «Кино в деталях», телеканал СТС

Կատեգորիա:Թատրոնի դերասանուհիներ
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Կատեգորիա:Ռուս հեռուստատեսային դերասանուհիներ
Կատեգորիա:Ռուսաստանի թատերական արվեստի ինստիտուտի շրջանավարտներ
Էյսա Գոնսալես

**Էյսա Գոնսալես** (, ), մեքսիկացի դերասանուհի և երգիչ։

## Կենսագրություն
Էյսա Գոնսալեսը ծնվել է 1990 թվականի հունվարի 30-ին Մեքսիկայում։ Մայրը՝ Գլենդա Ռեյնը, մեքսիկացի մոդել է։ Հայրը՝ Կարլոսը, վթարի է ենթարկվել մոտոցիկլով և մահացել, երբ Էյսան 15 տարեկան էր։ Էյսան ունի մեծ եղբայր։ 2003-2006 թվականներին նա զբաղվել է դերասանական և թատերական տարբեր դասընթացներով։ Ավարտել է  «Edron Academy»-ն և «American School Foundation»-ը։ 14 տարեկան հասակում ընդունվել է «Televisa’s Centro de Educación Artística» դերասանական դպրոցը։ 2008 թվականին Էյսան այցելել է Լի Ստրասբերգի ստուդիա, որը գտնվում է Նյու Յորքում։

## Գործունեություն
Գոնսալեսն առաջնելութել է 2007 թվականին «Լոլա․ շատ վաղուց» սերիալում։ Նկարահանվել է «Always» (2007-2008), «Avon» (2008-2009) գովազդներում։ Հաճախ հայտնվել է «Glamour» և «Cosmopolitan» ամսագրերի մեքսիկական տարբերակների շապիկներին։ 2008 թվականին ստացել է «TVyNovelas Award for Best Female Revelation» մրցանակը։ 2014-2016 թվականներին նկարահանվել է «Մթնշաղից մինչև լուսաբաց» հեռուստասերիալում։

## Անձնական կյանք
2011-2013 թվականներին հանդիպել է մեքսիկացի գործարար Պեպե Դիասոմի հետ։ Նաև նշվում է, որ հարաբերություններ է ունեցել ֆուտբոլիստ Կրիշտիանու Ռոնալդուի, դերասաններ Սեբաստիան Ռուլիի և Լիամ Հեմսվորթի հետ։

2018 թվականին հանդիպել է դերասան Ջոշ Դյուամելի հետ։

Հուլիսի վերջից Էյսան հարաբերություններ ունի ամերիկացի դերասան Տիմոտի Շալամեի հետ։

## Ֆիլմագրություն

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Մեքսիկացի դերասանուհիներ
Կատեգորիա:Մեքսիկացի երգիչներ
Կատեգորիա:Մեքսիկացի կինոդերասաններ
Կատեգորիա:Մեքսիկացի կոմպոզիտորներ
Ալեքսանդրիա Վիլասենյոր

**Ալեքսանդրիա Վիլասենյոր** (), ամերիկացի կլիմայական ակտիվիստ, ապրում է Նյու Յորքում։ «Երիտասարդները կլիմայի համար» շարժման և կլիմայական ակտիվիստ Գրետա Թունբերգի հետևորդ Վիլյասենյորը ԱՄՆ-ի «Youth Climate Strike»-ի և «Earth Uprising»-ի հիմնադիրն է։

## Կարիերա
Ծնվել է 2005 թվականին, Դավիսում, Կալիֆոռնիա, որտեղ էլ մեծացել է։ 2018-ին ընտանիքը Հյուսիսային Կալիֆորնիայից տեղափոխվել է Նյու Յորք։ Լատինացի է։ Նրա նպատակն է մի օր աշխատել Միավորված ազգերի կազմակերպության (ՄԱԿ)-ի համար։

Կլիմայի գործողության համար Վիլասենյորի պայքարը սկսվեց, երբ 2018-ի նոյեմբերին հրդեհի ծուխի մեջ ընկավ Կալիֆոռնիայում, ընտանեկան այցի ժամանակ։ Տառապելով բրոնխիալ ասթմայից՝ ֆիզիկապես հիվանդանում է և վերականգնման ընթացքում ուսումնասիրել է գլոբալ տաքացումը և ջերմաստիճանի բարձրացումը, որոնք նպաստել են հրդեհի ուժգնությանը։ Նրա մայրը գլոբալ տաքացման վերաբերյալ դասընթացների էր գրանցվել Կոլումբիայի համալսարանում և մասնակցել էր դրանց՝ սովորելով հիմքում ընկած գիտությունների մասին։ Կարճ ժամանակ անց, միացել է Նյու Յորքի «Zero Hour» կլիմայի, ամերիկացի երիտասարդ ակտիվիստների խմբին։

Թունբերգի նման իրականացրել է կլիմայական գործողություններ, ով ոգեշնչել է Վիլասենյորին 2018 թվականի դեկտեմբերի 4-ին Լեհաստանի Կատովիցե քաղաքում կայացած ՄԱԿ-ի Կլիմայի փոփոխության համաժողովում։ 2018 թվականի դեկտեմբերի 14-ին (մինչդեռ ընթանում էր COP24), չէր այցելում դասընթացներին ուրբաթ օրերին, բողոքելով Նյու Յորքի ՄԱԿ-ի գլխավոր գրասենյակի առջև՝ ընդդեմ գլոբալ տաքացման վերաբերյալ գործողությունների բացակայության։ «Youth Climate Strike» խմբից դուրս գալուց հետո, հիմնադրել է գլոբալ տաքացման վերաբերյալ «Earth Uprising» կրթական խումբը։

2019 թվականի օգոստոսին, երբ Գրետա Թունբերգը իր անդրատլանտյան առագաստանավային ուղևորությունից ժամանել էր Նյու Յորք, Վիլասենյորն ու մի քանի այլ ակտիվիստներ դիմավորել էին նրան։ Այդ ժամանակ, նրանք արդեն կապ էին հաստատել միմյանց հետ սոցիալական ցանցերի միջոցով։ 2019 թվականի սեպտեմբերի 23-ին, Վիլասենյորը, 15 երիտասարդ ակտիվիստների հետ, ի թիվս Գրետա Թունբերգի, Կատարինա Լորենսոյի և Կարլ Սմիթի, դատական հայց են ներկայացրել ՄԱԿ-ի առջև՝ մեղադրելով հինգ պետությունների՝ Ֆրանսիա, Գերմանիա, Բրազիլիա, Արգենտինա և Թուրքիա, նվազեցման այն նպատակները չիրականացնելու վերաբերյալ, որոնք խոստացել էին Փարիզի համաձայնագրում։

2019 թվականի հոկտեմբերի կեսերին մասնակցել է Դանիայի Կոպենհագեն քաղաքում կայացած «C40 քաղաքապետերի համաշխարհային գագաթնաժողովին»։

## Մրցանակներ
2019 թվականի մայիսին, պարգևատրվել է «Disruptor» մրցանակով Տրիբեկա նորարարության մրցանակներից, դրամաշնորհ է ստացել «The Common Good» հանրային պաշտպանության կազմակերպությունից, իսկ Երկրի օրը՝ «Երւտասարդության կլիմայի առաջնորդության» մրցանակը։

## Ծանոթագրություններ

## Արտաքին հղումներ
* https://twitter.com/alexandriav2005 Թվիթեր կայքում
* 

Կատեգորիա:21-րդ դարի ամերիկացի կանայք
Կատեգորիա:Ակտիվիստներ Նյու Յորքից
Կատեգորիա:Ամերիկացի բնապահպաններ
Կատեգորիա:Ամերիկացի հասարակական գործիչներ
Կատեգորիա:Կլիմայական ակտիվիստներ